recursal/SuperWikiNEXT-32B huggingface dataset:
Ο **Άλμπερτ Μαρτ** (*Albert Marth*, 5 Μαΐου 1828 – 6 Αυγούστου 1897) ήταν Γερμανός αστρονόμος που σταδιοδρόμησε στην Αγγλία και στην Ιρλανδία.

Βιογραφία
---------

Ο Μαρτ γεννήθηκε στο Κόλμπεργκ της Δυτικής Πομερανίας (σήμερα ανήκει στην Πολωνία) και αρχικώς μελέτησε θεολογία στο Πανεπιστήμιο του Βερολίνου. Το ενδιαφέρον του για τα μαθηματικά και την αστρονομία τον ώθησε να συνεχίσει με σπουδές αστρονομίας στο Καίνιξμπεργκ υπό τον Κρίστιαν `Αουγκουστ Φρίντριχ Πέτερς.

Το 1853 μετανάστευσε στην Αγγλία για να εργασθεί για τον Τζωρτζ Μπίσοπ, έναν πλούσιο έμπορο και ερασιτέχνη αστρονόμο. Επίσης παρατήρησε στη Μάλτα ως βοηθός του Ουίλιαμ Λάσελ και ανεκάλυψε περί τα 600 νεφελώματα. Παρατηρώντας από το Λονδίνο το 1854, ο Μαρτ ανεκάλυψε και έναν από τους πρώτους αστεροειδείς, τον 29 Αμφιτρίτη (το όνομα επιλέχθηκε από τον Μπίσοπ). Συνέταξε εφημερίδες σωμάτων του Ηλιακού Συστήματος και πραγματοποίησε υπολογισμούς διαβάσεων πλανητών όπως αυτές φαίνονται από άλλους πλανήτες, προβλέποντας π.χ. διαβάσεις της Γης όπως θα παρατηρούνταν από τον `Αρη.

Ο Μαρτ εργάσθηκε επίσης στο Αστεροσκοπείο Μαρκρή στην Ιρλανδία, όπου υπήρξε ο δεύτερος διευθυντής που διορίσθηκε κατά τη δεύτερη περίοδο της λειτουργίας του. Επέστρεψε στην πατρίδα του για τα τελευταία χρόνια της ζωής του και απεβίωσε στη Χαϊδελβέργη.

Ονομάσθηκαν προς τιμή του
-------------------------

* Ο μικρός κρατήρας Μαρτ στο νότιο ημισφαίριο της Σελήνης
* Ο κρατήρας Μαρτ στον πλανήτη `Αρη

Παραπομπές
----------

1. 1 2  «Biographical Database of Southern African Science» (Αγγλικά) 1851. Ανακτήθηκε στις 9  Οκτωβρίου 2017.
2. ↑  Roger Hutchins, ‘Marth, Albert (1828–1897)’, *Oxford Dictionary of National Biography*, Oxford University Press, 2004 accessed 4 Jan 2013[*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 13087624
* ISNI: 0000 0000 1334 337X
* GND: 117552364
* SUDOC: 202678172

 |

 |
Συντεταγμένες: 37°50′47″N 22°19′05″E﻿ / ﻿37.84639°N 22.31806°E﻿ / 37.84639; 22.31806

Η **Αμυγδαλιά** (επίσημη ονομασία *Αμυγδαλέα*) είναι οικισμός της τοπικής κοινότητας Ματίου, της δημοτικής ενότητας (τέως δήμου) Φενεού, του δήμου Σικυωνίων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κορινθίας, στο γεωγραφικό διαμέρισμα Πελοποννήσου.

Γεωγραφία
---------

Η Αμυγδαλιά είναι οικισμός στο νοτιοδυτικό τμήμα του νομού Κορινθίας. Βρίσκεται στις νοτιοανατολικές κλιτύς της κορυφής «Πιρνοβούνι» του Σαϊτά, στο νότιο τμήμα της λεκάνης Φενεού και σε μέσο σταθμικό υψόμετρο 720. Απέχει 92 χλμ. περίπου Δ. ΝΔ. της Κορίνθου (μέσω Κιάτου).

Πληθυσμός
---------

Ο πληθυσμός της Αμυγδαλιάς έχει εμφανίσει διαρκή μείωση απο την αναγνώριση της το 1951 με μόνη εξαίρεση το 1991 που υπήρξε μία αύξηση. 

Ιστορική εξέλιξη πληθυσμού| Έτος | Πληθ.   | ±%   |
| --- | --- | --- |
| 1951 | 79 | —     |
| 1961 | 75 | −5.1% |
| 1971 | 60 | −20.0% |
| 1981 | 24 | −60.0% |
| 1991 | 29 | +20.8% |
| 2001 | 22 | −24.1% |
| 2011 | 14 | −36.4% |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1951 και προσαρτήθηκε στην κοινότητα Ματίου του νομού Κορινθίας. Με το ΦΕΚ 244Α - 04/12/1997 αποσπάστηκε από την κοινότητα Ματίου και προσαρτήθηκε στον δήμο Φενεού. Με το ΦΕΚ 87Α - 07/06/2010 αποσπάστηκε από τον δήμο Φενεού και προσαρτήθηκε στον δήμο Σικυωνίων.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. ↑
3. 1 2
4. 1 2  ΠΛ 2:785
5. 1 2  ΠΛΜ 8:79
6. ↑  Εκδόσεις «Ελλάδα»
7. ↑  «Ανάβαση»

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Χάρτες «Ανάβαση» (Ορεινή Κορινθία 1:50:000)
* eetaa.gr

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Σικυωνίων |
| --- |
|  |
| Δημοτική Ενότητα Σικυωνίων | 
* Βαλτσαίικα
* Βελίνα
* Γονούσσα
* Διμηνιό
* Δουρβατιώνα
* Κάτω Διμηνιό
* Κιάτο
* Κλημέντι
* Κοκκινιά
* Κρυονέρι
* Λαλιώτης
* Μεγάλος Βάλτος
* Μικρός Βάλτος
* Μούλκι
* Μποζικάς
* Παραλία
* Παραδείσι
* Πάσιο
* Σικυώνα
* Σούλι
* Τιτάνη
 |
|  |
| Δημοτική Ενότητα Στυμφαλίας | 
* Ασπρόκαμπος
* Δροσοπηγή
* Καίσαρι
* Καλιανοί
* Καρτέρι
* Καστανιά
* Μικρός Μαχαλάς
* Κεφαλάρι
* Κυλλήνη
* Λαύκα
* Κιόνια
* Στυμφαλία
* Ψάρι
 |
|  |
| Δημοτική Ενότητα Φενεού | 
* Αμυγδαλιά
* Άνω Ταρσός
* Αρχαία Φενεός
* Βίλια
* Γκούρα
* Ιερά Μονή Αγίου Γεωργίου
* Κάτω Ταρσός
* Λούζι
* Μάτι
* Μεσινό
* Μοσιά
* Πανόραμα
* Στενό
* Φενεός
 |
|  |
| 
* Έδρα: Κιάτο
 |

 |
Η **Έλσεμπεθ Μπρεχμ** (*δανικά : Elsebeth Brehm Jorgensen*) (30 Ιουλίου 1901 – 14 Ιουλίου 1995) ήταν Δανέζα αθλήτρια της αντισφαίρισης της γυμναστικής και Δασκάλα σε σχολεία. 

Στο πρωτάθλημα Δανίας ήταν οκτώ φορές πρωταθλήτρια, στο μονό το 1921 σε κελιστό γήπεδο, το 1923, το 24 και τοα 1925 σε ανοιχτό γήπεδο, το 1927 και σε ανοιχτό και κλειστό γήπεδο, τρία πρωταθλήματα στο διπλό και πέντε στο μεικτό. 

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε στον δεύτερο γύρο και στο διπλό μεικτό με συμπαίκτρια την Άμορι Χάνσεν στον πρώτο γύρο.

Στους θερινούς Ολυμπιακούς Αγώνες του 1924 στο Παρίσι στο απλό αποκλείστηκε στον πρώτο γύρο, στο διπλό με συμπαίκτρια την Άμορι Χάνσεν έχασαν στα προημιτελικά και στο μεικτό με συμπαίκτη τον Έρικ Τέγκνερ αποκλείστηκαν στον πρώτο γύρο.

Παραπομπές
----------

1. 1 2 3 4  «Η Μπρεχμ στους Ολυμπιακούς αγώνες». Αρχειοθετήθηκε από το πρωτότυπο στις 14 Δεκεμβρίου 2012. Ανακτήθηκε στις 18 Οκτωβρίου 2017.
Το SNES όπως κυκλοφόρησε στην Ιαπωνία.
Το SNES όπως κυκλοφόρησε στην Ευρώπη.
Το SNES όπως κυκλοφόρησε στη Βόρεια Αμερική.
Το **Super Nintendo Entertainment System** (γνωστό και ως **Super NES** και **SNES**) είναι κονσόλα βιντεοπαιχνιδιών τέταρτης γενιάς της Nintendo, που κυκλοφόρησε τον Νοέμβριο του 1990 στην Ιαπωνία και στη Νότια Κορέα, το 1991 στη Βόρεια Αμερική, το 1992 στην Ευρώπη και την Αυστραλασία (Ωκεανία), και το 1993 στη Νότια Αμερική. Το SNES είναι γνωστό στην Ιαπωνία ως **Super Famicom** (ιαπωνικά: スーパーファミコン, Χέπμπορν: Sūpā Famikon). Η έκδοση της κονσόλας για τη Βόρεια Αμερική ήταν εντελώς διαφορετική από αυτή της Ιαπωνίας, καθώς η κονσόλα και τα χειριστήριά της είχαν διαφορετικό σχεδιασμό. Μέσα στο 1992, το SNES κυκλοφόρησε και στην Ευρώπη, με σχεδιασμό ίδιο της ιαπωνικής του έκδοσης. Η παραγωγή της κονσόλας συνεχίστηκε μέχρι τις αρχές του 2003.

Τεχνικά χαρακτηριστικά
----------------------

Η Nintendo ακολούθησε την ίδια τακτική που είχε ακολουθήσει και στην προηγούμενη κονσόλα της, Nintendo Entertainment System. Χαμηλή τιμή, μεγάλη ποικιλία παιχνιδιών και εξαιρετικά, για την εποχή, τεχνικά χαρακτηριστικά:

* Επεξεργαστής: 65816
* Ταχύτητα επεξεργαστή: 3,58 MHz
* Ανάλυση: 512 x 418
* Χρώματα: 256 / 32.768
* Μέγιστη εμφάνιση Sprite: 60 πριν επιβραδύνει-128 μέγιστα
* Μέγεθος Sprite: 64 x 64
* Bits: 16

Πωλήσεις
--------

Το SNES πήρε εύκολα το μεγαλύτερο μερίδιο της αγοράς σε Ιαπωνία και Ευρώπη, όμως δεν συνέβη το ίδιο στη Βόρεια Αμερική, και ιδιαίτερα στις Ηνωμένες Πολιτείες, όπου ο μεγάλος αντίπαλός του, το Sega Mega Drive (Sega Genesis στη Βόρεια Αμερική), έκανε καλύτερες πωλήσεις. Παρ' όλα αυτά, το SNES σημείωσε 61.91 εκατομμύρια πωλήσεις παγκοσμίως, πράγμα που το έκανε την κονσόλα της εποχής του με τις καλύτερες πωλήσεις. Μεγάλη ευθύνη για αυτό είχαν τα πολλά ποιοτικά παιχνίδια που εκδόθηκαν για την κονσόλα, με βασικότερες τις σειρές παιχνιδιών *Super Metroid*, *Final Fantasy*, *The Legend of Zelda*, *Super Mario World* και *Donkey Kong Country*.

Παραπομπές
----------

1. ↑  «WebCite query result». *www.webcitation.org*. Αρχειοθετήθηκε από το πρωτότυπο στις 23 Μαΐου 2017. Ανακτήθηκε στις 15 Νοεμβρίου 2016.
2. ↑  «WebCite query result». *www.webcitation.org*. Αρχειοθετήθηκε (PDF) από το πρωτότυπο στις 14 Φεβρουαρίου 2010. Ανακτήθηκε στις 15 Νοεμβρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Super Nintendo Entertainment System** |

* Ελληνική κοινότητα που ασχολείται με τα συστήματα της Nintendo.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Κονσόλες της Nintendo |
| --- |
|  |
| Οικιακές | 
* Nintendo Entertainment System
* Super Nintendo Entertainment System
* Nintendo 64
* GameCube
* Wii
* Wii U
 |
|  |
| Φορητές | 
* Game Boy
	+ Pocket
	+ Light
* Game Boy Color
* Game Boy Advance
	+ SP
* Game Boy Micro
* Nintendo DS
	+ DS Lite
* Nintendo DSi
	+ DSi XL
* Nintendo 3DS
	+ 3DS XL
* Nintendo 2DS
 |

 |
Η **Έριδα της Περιβολής** ή Ανταγωνισμός για την Περιβολή ήταν μία σύγκρουση μεταξύ της Εκκλησίας και της Πολιτείας στη μεσαιωνική Ευρώπη για το προνόμιο επιλογής και εγκατάστασης επισκόπων (*περιβολή* του αξιώματός τους), ηγουμένων αββαείων και του ίδιου του πάπα. Μία σειρά από πάπες τον 11ο και τον 12ο αι. υπέσκαψαν τη δύναμη του Γερμανού βασιλιά και άλλων μοναρχών της Ευρώπης και η έριδα οδήγησε σε σχεδόν 50 έτη εμφυλίου πολέμου στη Γερμανία.

Ένας βασιλιάς του Μεσαίωνα περιβάλει έναν επίσκοπο με τα σύμβολα του αξιώματός του. Ξυλογραφία.
Ξεκίνησε ως αγώνας εξουσίας μεταξύ του πάπα Γρηγορίου Ζ΄ και του Ερρίκου Δ΄ της Γερμανίας το 1076. Η σύγκρουση έληξε το 1122, όταν ο πάπας Κάλλιστος Β΄ και ο Ερρίκος Ε΄ της Γερμανίας συμφώνησαν στο κονκορδάτο της Βορμς. Η συμφωνία απαιτούσε από τους επισκόπους να ορκίζονται όρκο πίστης στον κοσμικό μονάρχη, που κατείχε την εξουσία "από το δόρυ", αλλά άφηνε την εκλογή στην εκκλησία. Επιβεβαίωσε το δικαίωμα της Εκκλησίας να ενδύει τους επισκόπους με ιερή εξουσία, που συμβολιζόταν με έναν δακτύλιο και μία ράβδο. Στη Γερμανία -όχι όμως στην Ιταλία και τη Βουργουνδία- ο βασιλιάς διατήρησε επίσης το δικαίωμα να προεδρεύει στις εκλογές των ηγουμένων και των επισκόπων με τις εκκλησιαστικές αρχές και να ασκεί διαιτησία στις διαφορές. Οι βασιλείς της Γερμανίας παραιτήθηκαν από το δικαίωμα της εκλογής του πάπα.

Βιβλιογραφία
------------

### Πρωτογενείς πηγές

* Henry IV, Holy Roman Emperor (1076). "Henry IV.'s Answer to Gregory VII. Jan. 24, 1076". In Henderson, Ernest F. (ed.). Select Historical Documents of the Middle Ages. Translated by Henderson, Ernest F. London: George Bell and Sons (published 1903). pp. 372–373. Retrieved 13 October 2017.
* Pope Gregory VII (1076). "First Deposition and Banning of Henry IV. by Gregory VII. February 22, 1076". In Henderson, Ernest F. (ed.). Select Historical Documents of the Middle Ages. Translated by Henderson, Ernest F. London: George Bell and Sons (published 1903). pp. 376–377. Retrieved 13 October 2017.
* Kohn, George Childs (1999). Dictionary of Wars (Revised ed.). New York: Facts On File, Inc. ISBN 0-8160-3928-3.
* Robinson, I.S. (2003). Henry IV of Germany 1056-1106. Cambridge: Cambridge University Press. ISBN 0521545900. Retrieved 18 March 2020.
* Slocum, Kenneth, ed. (2010). "The Investiture Controversy". Sources in Medieval Culture and History. Boston: Prentice Hall. pp. 170–175. ISBN 978-0-13-615726-7.
* Bettenson, Henry, and Chris Maunder, eds. (2011). Documents of the Christian Church. Oxford University Press.
* Slocum, Kenneth, ed. (2010). Sources in Medieval Culture and History. pp. 170–75.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4027580-2
* HDS: 008724
* NKC: ph549673

 |

 |
Ο **Άλμπερτ Ισαάκ Μπεζερίδης** (9 Αυγούστου 1908 — 1 Ιανουαρίου 2007) ήταν Αμερικανός ελληνοαρμενικής καταγωγής μυθιστοριογράφος και σεναριογράφος, από τους πρωτοπόρους του φιλμ νουάρ.

Η ζωή και το έργο του
---------------------

Γεννήθηκε ως *Albert Isaac Bezzerides* στη Σαμψούντα της Τουρκίας και σε ηλικία ενός έτους εγκαταστάθηκε στην Αμερική μαζί με τους μετανάστες γονείς του (ο πατέρας του ήταν Έλληνας και η μητέρα του Αρμένισσα). Έργάστηκε ως οδηγός σε φορτηγό και σπούδασε ηλεκτρολόγος μηχανικός στο Πανεπιστήμιο της Καλιφόρνιας, στο Μπέρκλυ. Συγχρόνως ξεκίνησε να ασχολείται με το γράψιμο. Οι εμπειρίες του από τη δουλεία του ως οδηγού, η επαφή του με τους εργάτες και η διαφθορά αποτέλεσαν το υλικό για το πρώτο του μυθιστόρημα The Long Haul το 1938 το οποίο μεταφέρθηκε στον κινηματογράφο δύο χρόνια αργότερα με τίτλο They Drive by Night (στην Ελλάδα προβλήθηκε με τον τίτλο Η φόνισσα) με πρωταγωνιστές τους Τζορτζ Ραφτ και Χάμφρεϊ Μπόγκαρτ. Μέχρι το 1959 είχε υπογράψει το σενάριο πολλών ταινιών όπως: Desert Fury (1947), Άνθρωποι του αίματος (1949), On Dangerous Ground (1952), Track of the Cat (1954) και Kiss Me Deadly (1955) κ.α.. Ήταν συνδημιουργός της σειράς γουέστερν The Big Valley.

Οι φιλελεύθερες απόψεις του και η φιλία του με προσωπικότητες της αριστεράς που τα ονόματά τους είχαν συμπεριληφθεί στην μαύρη λίστα την περίοδο του μακαρθισμού είχε ως αποτέλεσμα ο Μπεζερίδης να πέσει σε δυσμένεια στο Χόλυγουντ.

Για τη ζωή του Μπεζερίδη γυρίστηκε η ταινία- ντοκιμαντέρ «Buzz» (2007) του Σπύρου Ταραβήρα.

Μυθιστορήματα
-------------

* 1938, The Long Haul
* 1949, Thieves Market

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb125423264. Ανακτήθηκε στις 10  Οκτωβρίου 2015.
2. 1 2  (Αγγλικά) *Internet Movie Database*. nm0080135. Ανακτήθηκε στις 13  Οκτωβρίου 2015.
3. 1 2  (Αγγλικά) *SNAC*. w6t44687. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
5. ↑  Ανακτήθηκε στις 20  Μαΐου 2019.
6. ↑  Ανακτήθηκε στις 14  Ιουνίου 2019.

Πηγές
-----

* Εγκυκλοπαίδεια Πάπυρος Λαρούς Μπριτάννικα,τ.37

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12419334
* **Europeana**: agent/base/73077
* **ΕΒΕ**: 79290
* **BiblioNet**: **3792**
* LCCN: n79065084
* ISNI: 0000 0001 1021 2726
* GND: 135688558
* SUDOC: 034695893
* BNF: cb125423264 (data)
* BIBSYS: 90849265
* NKC: xx0152432
* BNE: XX1413373

 |

 |
Ο **Άλμπερτ Ριέρα** (Albert Riera Ortega, γεν. 15 Απριλίου του 1982) είναι διεθνής Ισπανός ποδοσφαιριστής. Από το καλοκαίρι του 2016 είναι ελεύθερος.

Καριέρα
-------

### Μαγιόρκα

Γεννημένος στο Μανακόρ (Manacor) των Βαλεαρίδων νήσων, ο Ριέρα ξεκίνησε την καριέρα του επαγγελματία με την ομάδα της γενέτειράς του, Μαγιόρκα.

### Μπορντό

Το καλοκαίρι του 2003, ο Ριέρα μετακόμισε στη Μπορντό. Έκανε πάνω από πενήντα εμφανίσεις στη Ligue 1 για το γαλλικό σύλλογο και σημείωσε τέσσερα γκολ.

### Εσπανιόλ

Ο Ριέρα επέστρεψε στην Ισπανία το 2005, όταν υπέγραψε στην Εσπανιόλ. Στην πρώτη του σεζόν, έπαιξε μόνο οκτώ αγώνες πρωταθλήματος, που τον οδήγησαν τον Ιανουάριο του 2006 δανεικό στη Μάντσεστερ Σίτι, σκοράροντας μία φορά κατά της Νιούκαστλ.
 Επέστρεψε στην Καταλωνία την επόμενη σεζόν 2006-07.

Εκείνη τη σεζόν, η Εσπανιόλ έφτασε μέχρι τον τελικό του Κυπέλλου ΟΥΕΦΑ στο Hampden Park της Γλασκόβης, όπου έπαιξε με την επίσης ισπανική Σεβίλλη ΦΚ. Ο Ριέρα σκόραρε ισοφαρίζοντας το παιχνίδι σε 1-1, αλλά τελικά η Εσπανιόλ έχασε 3-1. Στο τέλος της σεζόν παρατέθηκε το συμβόλαιο του με Εσπανιόλ μέχρι το 2011.

### Λίβερπουλ

 Ο Ριέρα με τη φανέλα της Λίβερπουλ.
Την 1η Σεπτεμβρίου 2008 ο Ριέρα υπέγραψε τετραετές συμβόλαιο με τη Λίβερπουλ έναντι 9.000.000 ευρώ και πήρε τη φανέλα με το νούμερο 11. Έκανε το ντεμπούτο του στο πρωτάθλημα την 13η Σεπτεμβρίου, παίζοντας 72 λεπτά στη νίκη με 2-1 ενάντια στη Μάντσεστερ Γιουνάιτεντ, και σκόραρε το πρώτο του γκολ για τη Λίβερπουλ στη νίκη επί της Γουίγκαν με 3-2 στις 18 Οκτωβρίου.

### Ολυμπιακός

Στις 23 Ιουλίου 2010, ανακοινώθηκε από τον Ολυμπιακό η απόκτησή του.

Η μεταγραφή του Ριέρα στον Ολυμπιακό το καλοκαίρι του 2010 κόστισε στην πειραιωτική ομάδα κοντά στα 8.200.000 ευρώ (2.750.000 ευρώ ετησίως και με τα μπόνους οι απολαβές του έφταναν τα 3.500.000 για τον παίχτη,ενω η Λίβερπουλ έβαλε στα ταμεία της 4.700.000 ευρώ).

### Γαλατάσαραι

Το καλοκαίρι του 2011 Ο Ριέρα πήρε μεταγραφή για την Γαλατάσαραι με ετήσιες απολαβές κοντά στα 3.000.000 ευρώ, ενώ ο Ολυμπιακός έβαλε στα ταμεία του 4.500.000 ευρώ. 

### Ουντινέζε

Το Μάρτιο του 2014 τον απέκτησε η ιταλική ομάδα, Ουντινέζε. Μόλις λίγες μέρες αργότερα τον έδωσε δανεικό στην αγγλική Γουότφορντ.

Παραπομπές
----------

1. ↑  UEFA.com Riera raring to go at Bordeaux
2. ↑  UEFA.com Riera wings into Espanyol
3. ↑  UEFA.com City tempt Riera to England
4. ↑  BBC.com Man City 3-0 Newcastle
5. ↑  [*νεκρός σύνδεσμος*] Espanyol 2-2 Sevilla
6. ↑  BBC.com Liverpool 3-2 Wigan
7. ↑  Goal.com OFFICIAL: Olympiacos Sign Albert Riera From Liverpool
8. ↑  Galatasaray.org Riera Joins Galatasaray
9. ↑  BBC.com Watford kept alive their hopes of reaching the Championship play-offs and dented Ipswich's with victory at Vicarage Road.

Εξωτερικοί σύνδεσμοι
--------------------

* Προφίλ στο transfermarkt.co.uk
Ο **Έλφγουιν της Ντέιρα** (*Ælfwine*, περί το 661 - 679) βασιλιάς της Ντέιρα (670 - 679) ήταν γιος του Οσουί της Νορθουμβρίας και αδελφός του Έγκφριθ της Νορθουμβρίας. Μετά την άνοδο στον θρόνο της Νορθουμβρίας του Έγκφριθ (670) ο Έλφγουιν ο οποίος ήταν τότε μικρό παιδί τοποθετήθηκε υποτελής βασιλιάς στην Ντέιρα, προοριζόταν επιπλέον και διάδοχος του άτεκνου αδελφού του Έλφγουιν. Ο Έλφγουιν ωστόσο έπεσε στην *μάχη του Τρέντ* εναντίον της Μερκίας (679), ο θάνατος του παραλίγο να φέρει μεγάλη κλιμάκωση των συγκρούσεων, τελικά επανήλθε η ηρεμία με την επέμβαση του αρχιεπισκόπου του Καντέρμπερι Θεόδωρου και η Μερκία πλήρωσε μεγάλη χρηματική αποζημίωση για τον φόνο του Έλφγουιν. Ο Βέδας σχετικά με το περιστατικό γράφει :

*"Τον ένατο χρόνο της βασιλείας του Έγκφριθ μια μεγάλη μάχη έγινε ανάμεσα στον ίδιο και στον Έθελρεντ της Μερκίας κοντά στον ποταμό Τρέντ, στην μάχη σκοτώθηκε ο αδελφός του βασιλιά Έλφγουιν ένας νέος 18 ετών, πολύ αγαπητό στην χώρα του ενώ ο Έθελρεντ είχε παντρευτεί την αδελφή του Όσθριθ. Το τραγικό γεγονός παραλίγο να φέρει αιματηρό πόλεμο ανάμεσα στα δυο έθνη αλλά ο αρχιεπίσκοπος Θεόδωρος πιστός στον θεό ζήτησε την βοήθεια του για να μην γίνει η μεγάλη αιματοχυσία. Οι προσευχές του εισακούστηκαν από τον θεό, κλείστηκε ειρήνη ανάμεσα στους δυο βασιλείς και κανένας άντρας δεν σκοτώθηκε, ο Έγκφριθ δέχτηκε μονάχα μια χρηματική αποζημίωση για τον φόνο του αδελφού του. Η ειρήνη συνεχίστηκε για πολλά χρόνια ακόμα ανάμεσα στους δυο βασιλείς και τους δυο λαούς"*.

Παραπομπές
----------

1. ↑  Bede, Historia ecclesiastica, Book IV, chapter 21.

Πηγές
-----

* Bede, Historia ecclesiastica, Book IV, chapter 21.

Εξωτερικοί σύνδεσμοι
--------------------

* Έλφγουιν



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ælfwine of Deira  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στην Αρχαία ελληνική μυθολογία ο **Άλμος** ήταν Κορίνθιος πρίγκιπας, γιος του ιδρυτή και πρώτου βασιλιά της Εφύρας Σισύφου και της Μερόπης, της μόνης από τις Πλειάδες που παντρεύτηκε θνητό. Τα αδέλφια του Άλμου ήταν ο Γλαύκος του Σισύφου, ο Θέρσανδρος και ο Ορνυτίωνας, πιθανότατα ο Σίνων και ο Πορφυρίων. Ο Παυσανίας μας πληροφορεί ότι ο Άλμος είχε δύο κόρες την Χρύση και την Χρυσογένεια που παντρεύτηκαν αντίστοιχα τους θεούς Άρη και Ποσειδώνα. Ο γιος της Χρύσης με τον Άρη ήταν ο Φλεγύας που κληρονόμησε τον Ορχομενό όταν πέθανε άτεκνος ο Ετέοκλος. Ο γιος της Χρυσογένειας με τον Ποσειδώνα ήταν ο Χρύσης που διαδέχθηκε τον Φλεγύα στον Ορχομενό, γιος του ήταν ο Μινύας. Σε μια άλλη ιστορική πηγή καταγράφεται ο Μινύας σαν γιος του Ποσειδώνα και της Χρυσογένειας, όχι εγγονός του. Ο Άλμος χρεώνεται και ο ίδιος επίσης σαν πατέρας του Μινύα. Οι περισσότερες πληροφορίες καταγράφονται από τον Παυσανία στο έργο του *"Περιγραφή της Ελλάδας"*. Ο Άλμος δέχτηκε από τον Ετέοκλο ένα τεμάχιο γης στον Ορχομενό, στα νεότερα χρόνια πήρε από τον ίδιο το όνομα Όλμωνες καθώς γράφει ο Παυσανίας (Θ΄ 34, 10): *«...του έδωσε ένα μέρος της χώρας, όχι πολύ, για να κατοικήσει, και η κώμη τότε ονομάσθηκε Άλμωνες από τούτο τον Άλμο. Μετά όμως από καιρό επεκράτησε το όνομα Όλμωνες»*. Ο Στέφανος ο Βυζάντιος καταγράφει τον Άλμο σαν *"Όλμο"* πιθανότερα από το όνομα του χωριού.

Παραπομπές
----------

1. ↑  Παυσανίας, *"Ελλάδος περιήγησης"*, 2.4.3
2. ↑  Απολλώνιος ο Ρόδιος, 3.1553
3. ↑  Παυσανίας, *"Ελλάδος περιήγησης"*, 9.36.1 & 4
4. ↑  Απολλώνιος ο Ρόδιος, 3.1094
5. ↑  Παυσανίας, *"Ελλάδος περιήγησις"*, 9.34.10
6. ↑  Στέφανος ο Βυζάντιος, Κεφ. 5, *"Όλμωνες"*

Πηγές
-----

* Παυσανίου *Ελλάδος Περιήγησις* Θ΄ («Βοιωτικά»), μετάφραση Ν.Σ. Μπαξεβανάκι, έκδ. «Πάπυρος» (βιβλιοθήκη αρχ.Ελλ.συγγραφέων - αρ. 216), Αθήνα 1956
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 108
Η αμερικάνικη πολιτεία Αλαμπάμα χρησιμοποιεί την Κεντρική Ζώνη Ώρας (UTC-6, θερινή -5), και χρησιμοποιεί την θερινή ώρα. 

Ανεπίσημα, η πόλη Φένιξ Σίτι στην Κομητεία Ράσελ και η περιοχή γύρω από την πόλη, η Λάνετ στην κομητεία Τσάμπερς και κάποιες πόλεις στην Κομητεία Λι χρησιμοποιούν την Ανατολική Ζώνη Ώρας (UTC-5, θερινή -4).

Παραπομπές
----------

1. ↑  «northamerica». *tzdata*. IANA. 2012c. Ανακτήθηκε στις 8 Ιουνίου 2012.
2. ↑  «A time zone can be a state of mind». *The Huntsville Times*: σελ. 2A. 2005-08-26.
3. ↑  Grubman, Cathy (1994-10-27). «What Time Is It Anyway? It Depends on Your Location & the Season». *The Washington Post*.
4. ↑  «Exceptions, Oddities, and Notes». OnTimeZone.com. Ανακτήθηκε στις 8 Ιουνίου 2012.
Συντεταγμένες: 35°0.5′N 115°28.5′W﻿ / ﻿35.0083°N 115.4750°W﻿ / 35.0083; -115.4750

Το Εθνικό Πάρκο Τζόσουα Τρι (Joshua Tree National Park)
Η **Έρημος Μοχάβι** (προφ.: /moʊhɑːvi/ ή /məhɑːvi/) ή **Μοχάβε** βρίσκεται στις Ηνωμένες Πολιτείες και καταλαμβάνει σημαντικό τμήμα της νοτιοανατολικής Καλιφόρνιας και μικρότερα τμήματα της κεντρικής Καλιφόρνιας, νότιας Νεβάδας, νοτιοδυτικής Γιούτας και βορειοδυτικής Αριζόνας. Το όνομά της προέρχεται από την φυλή Μοχάβε των ιθαγενών Αμερικανών. Τα μεγάλα υψόμετρα (πάνω από 2.000 πόδια) στο Μοχάβε συνήθως αναφέρονται ως High Desert, ενώ η Κοιλάδα του Θανάτου, ένα από τα πιο διάσημα μέρη της ερήμου, είναι το χαμηλότερο σημείο στη Βόρεια Αμερική στα 282 πόδια (86 μέτρα) κάτω από την επιφάνεια της θάλασσας.

Τα όρια της ερήμου Μοχάβι γενικά ορίζονται από την παρουσία του φυτού Yucca brevifolia που θεωρείται ένα είδος δείκτη για αυτή την έρημο. Τα τοπογραφικά όρια περιλαμβάνουν τα όρη Τεχατσάπι μαζί με τις οροσειρές Σαν Γκαμπριέλ και Σαν Μπερναρντίνο. Τα όρια των βουνών είναι αρκετά διαφορετικά καθώς χαρακτηρίζονται από τα δύο μεγαλύτερα τεκτονικά ρήγματα στην Καλιφόρνια: το Σαν Αντρέας και το Γκάρλοκ. Η μεγάλη στέπα θάμνων Γκρέιτ Μπέισιν βρίσκεται στο Βορρά, και η πιο ζεστή έρημος Σονόρα (το Low Desert) βρίσκεται στα νότια και τα ανατολικά. Στην έρημο Μοχάβε πιστεύεται ότι ευδοκιμούν μεταξύ 1.750 και 2.000 είδη φυτών.

Ενώ τα περισσότερα μέρη της ερήμου Μοχάβε είναι αραιοκατοικημένα, υπάρχουν πολλές μεγάλες πόλεις, όπως το Λάνκαστερ και το Βίκτορβιλ ενώ οι μεγαλύτερες είναι το Λας Βέγκας και το Χέντερσον.

Γεωγραφία
---------

Μια εφήμερη λίμνη στο Badwater Basin, Death Valley National Park
Η έρημος Μοχάβι ορίζεται από τις πολλές οροσειρές που δημιουργούν ξηρές συνθήκες. Αυτές οι περιοχές συχνά δημιουργούν κοιλάδες, κλειστές λεκάνες απορροής, αλυκές, και εποχιακές αλμυρές λίμνες, όταν υπάρχουν αρκετές βροχοπτώσεις. Οι οροσειρές και οι κοιλάδες είναι μέρος της επαρχίας Basin and Range και του Μεγάλου Λεκανοπέδιου, μια γεωλογική περιοχή που δημιουργεί ανοικτές κοιλάδες κατά τη διάρκεια εκατομμυρίων ετών. Οι περισσότερες από τις κοιλάδες αποστραγγίζονται εσωτερικά, έτσι ώστε όλη η βροχόπτωση που πέφτει εντός της κοιλάδας τελικά δεν ρέει στον ωκεανό. Μερικά σημεία της Μοχάβε (προς τα ανατολικά, μέσα και γύρω από τον ποταμό Κολοράντο/φαράγγι του ποταμού Βέρτζιν) βρίσκονται σε διαφορετική γεωγραφική περιοχή που ονομάζεται Οροπέδιο του Κολοράντο.

Παραπομπές
----------

1. ↑  Mazzucchelli, Vincent G. "The Southern Limits of the Mohave Desert, California", *The California Geographer*, 1967, VIII: 127–133. This study provides original maps of the Mohave and adjacent deserts in the southwestern states.

Εξωτερικοί σύνδεσμοι
--------------------

* Πολυμέσα σχετικά με το θέμα  Mojave Desert στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316747055
* LCCN: sh85086496
* NKC: ge1148779

 |

 |
Ο **Άλμος**, ουγγρ. Álmos (π. 820 - π. 895) από τον Οίκο των Αρπάντ ήταν ο πρώτος επικεφαλής της χαλαρής ομοσπονδίας των Ουγγρικών φυλών π. το 850. Οι ερευνητές συζητούν για το αν ήταν ο *ιερός ηγεμόνας* (kende) ή ο στρατιωτικός αρχηγός τους (gyula). Κατά την πρώτη δεκαετία της εξουσίας του ήταν υποτελής των Χαζάρων, αλλά από το 860 και εξής οι Ούγγροι δρούσαν ανεξάρτητα. Το *Εικονογραφημένο Χρονικό* τού 14ου αι. διηγείται πως σκοτώθηκε στην Τρανσιλβανία, κατά το ξεκίνημα της Ουγγρικής Κατάκτησης στην κοιλάδα των Καρπαθίων π. το 895.

Βιογραφία
---------

Ήταν γιος τού Έλοντ, ενός από τους φυλάρχους των Ούγγρων και της Εμέζε, κόρης τού Ονεντμπέλια πρίγκιπα τού Ντεντουμόογκερ.

Ο ανώνυμος συγγραφέας της *Ουγγρικής Κατάκτησης*, που έγραψε το ιστορικό μυθιστόρημά του π. το 1200-10, αναφέρει πως ο Άλμος είχε καταγωγή από τον Αττίλα τον Ούννο. Ο χρονικογράφος Σίμων της Κέζα στα τέλη τού 13ου αι. αναφέρει, ότι ο Άλμος ήταν απόγονος τού Τουρούλ, μυθικού πτηνού. Έγραψε, ότι η σημαία τού Αττίλα είχε "την εικόνα τού Τουρούλ", που ταυτίζεται με το γεράκι. Ένα πτηνό έχει σημαντικό ρόλο στη γέννηση τού Άλμος, όπως αναφέρεται στην *Ουγγρική κατάκτηση* και στο *Εικονογραφημένο Χρονικό*. Ο μύθος λέει, πως όταν η μητέρα του ήταν έγκυος σε αυτόν, ονειρεύτηκε ένα γερακόμορφο πτηνό, που την εμπότισε. Ο ιστορικός Γκυούλα Κριστό και ο Βίκτωρ Σπίνεϊ γράφουν, πως η ιστορία αυτή έχει ανάλογες στις τουρκικές λαϊκές παραδόσεις και εκφράζει την καταγωγή του Οίκου από έναν τοτεμικό πρόγονο.

Οικογένεια
----------

Νυμφεύτηκε μία κόρη κάποιου ευγενούς πρίγκιπα, αλλά δεν γνωρίζουμε το όνομά της. Το μόνο τέκνο του που ξέρουμε με το όνομά του είναι ο:

* Αρπάντ π. 845-π. 907, που τον διαδέχθηκε. Έλαβε τον τίτλο τού μεγάλου πρίγκιπα των Ούγγρων.

Πηγές
-----

* Anonymus, Notary of King Béla: The Deeds of the Hungarians (Edited, Translated and Annotated by Martyn Rady and László Veszprémy) (2010). In: Rady, Martyn; Veszprémy, László; Bak, János M. (2010); Anonymus and Master Roger; CEU Press; ISBN 978-963-9776-95-1.
* Constantine Porphyrogenitus: De Administrando Imperio (Greek text edited by Gyula Moravcsik, English translation by Romillyi J. H. Jenkins) (1967). Dumbarton Oaks Center for Byzantine Studies. ISBN 0-88402-021-5.
* Simon of Kéza: The Deeds of the Hungarians (Edited and translated by László Veszprémy and Frank Schaer with a study by Jenő Szűcs) (1999). CEU Press. ISBN 963-9116-31-9.
* The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. ISBN 0-8008-4015-1.
* The Russian Primary Chronicle: Laurentian Text (Translated and edited by Samuel Hazzard Cross and Olgerd P. Sherbowitz-Wetzor) (1953). Medieval Academy of America. ISBN 978-0-915651-32-0.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 250677270
* LCCN: n87918465
* ISNI: 0000 0004 1988 407X
* GND: 1045247308
* SUDOC: 144752751

 |

 |
Η **αμπελουργία ακριβείας** είναι η μέθοδος εξακρίβωσης της ποιότητας των σταφυλιών μέσα στον αμπελώνα πριν τον τρύγο με την χρήση νέων τεχνολογιών. Με αυτό τον τρόπο γίνεται δυνατό ο αμπελουργός και κυρίως ο οινολόγος που είναι ο συνδετικός κρίκος ανάμεσα στον παραγωγό και τον καταναλωτή να γνωρίζει ποιο μέρος του αμπελώνα μπορεί να δώσει οίνους υψηλής ποιότητας και ποιο οίνους μετριότερης ποιότητας, ώστε ο τρύγος να γίνεται επιλεκτικά. Έτσι μπορούν να ξεχωρίσουν η παραγωγή και το κρασί που θα κοστολογηθούν υψηλότερα σε αντίθεση με αυτά που θα αμειφθούν χαμηλότερα. 

Στο μεσογειακό χώρο όπου η αμπελουργία βρίσκει τη μέγιστη έκφρασή της, η πλέον αξιόπιστη επιστημονική ομάδα είναι αυτή του πανεπιστημίου της Ριόχα στην Ισπανία. Του έργου της ηγείται ο καθηγητής Fernando Martinez de Toda ο οποίος έχει αποδείξει επιστημονικά ότι μόνο η βιολογική αμπελουργία μπορεί να δώσει οίνους υψηλής ποιότητας. Η προσφορά του έχει αναγνωριστεί επισήμως και από την ισπανική πολιτεία αφού έχει θεσπιστεί νόμος που θεωρεί τον δείκτη de Toda για την εκτίμηση της ποιότητας των σταφυλιών ως τον πλέον αξιόπιστο για την παραγωγή κρασιών στην παγκοσμίου φήμης αμπελουργική περιοχή της Ριόχα. Οι εφαρμογές λοιπόν της αμπελουργίας ακριβείας που μελετώνται από την ομάδα VITUR (*VIticultura Universidad de Rioja*) και που έχουν δημοσιευτεί τα τελευταία χρόνια είναι οι πλέον ασφαλείς και κατάλληλες για ενημέρωση είτε των ειδικών επιστημόνων του χώρου, είτε απλώς των φανατικών του κρασιού που μπορεί να γνωρίζουν αγγλικά και ισπανικά (κάποιες από τις δημοσιεύσεις της ομάδας VITUR είναι και στις δύο γλώσσες).
Έρημος Τσάλμπι
Η **έρημος Τσάλμπι** είναι μια μικρή έρημος στη βόρεια Κένυα κοντά στα σύνορα με την Αιθιοπία. Βρίσκεται ανατολικά της λίμνης Τουρκάνα και περιέχει το Βόρειο Χορ. Το πλησιέστερο μεγάλο αστικό κέντρο είναι η κωμόπολη Μαρσαμπίτ.

Η έρημος Τσάλμπι αποτελείται από αλατούχα και αλκαλικά ιζήματα και σταθεροποιημένους αμμόλοφους, ένας σχηματισμός που προκύπτει από τον παλιό πυθμένα της λίμνης Τσάλμπι. 

Κατά τη διάρκεια του Πλειστόκαινου (1,8 εκ. χρόνια - 10.000 χρόνια πριν), αυτή η λίμνη αποστράγγισε τα ηφαίστεια Μαρσαμπίτ. Έκτοτε, έχει αποξηρανθεί και σχημάτισε την εκτεταμένη έρημο Τσάλμπι.

Παραπομπές
----------

1. ↑  «Chalbi Desert, Kenya - Geographical Names, map, geographic coordinates». *geographic.org*. Ανακτήθηκε στις 22 Μαρτίου 2022.
2. ↑  Safaris, Cheetah (14 Φεβρουαρίου 2021). «Chalbi Desert, Suguta Valley Adventures - Activities & Excursions». *Cheetah Revolution Safaris* (στα Αγγλικά). Ανακτήθηκε στις 22 Μαρτίου 2022.
3. ↑  «Travel to Chalbi Desert (former Lake Chalbi)». *Begin North Adventures* (στα Αγγλικά). 29 Ιουνίου 2020. Ανακτήθηκε στις 22 Μαρτίου 2022.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315527083

 |

 |
Για άλλες χρήσεις, δείτε: Παπάζογλου (αποσαφήνιση).

Ο **Αναγνώστης Παπάζογλου** ή **Παπάζογλης** (περ. 1750 - 1818), ήταν πρωτεργάτης της Επανάστασης του 1821 στην Αρκαδία.

Βιογραφία
---------

Ο Αναγνώστης Παπάζογλου, ήταν προεστός από τον Άγιο Ιωάννη Αρκαδίας και ένας από τους ισχυρότερους πρόκριτους της Πελοποννήσου. Γεννήθηκε περί το 1750 και πιθανώς ήταν γιος του επίσης προεστού του Αγίου Ιωάννη, Κυριάκου Παπάζογλου. Τουλάχιστον από το 1798 είχε πολιτική θέση και αναφέρεται ότι είχε ένοπλη συνοδεία. Αναφέρεται προεστός από το 1806 μέχρι το θάνατό του του 1818. Λόγω της θέσης του συμμετείχε ενεργά στις υποθέσεις της Επαρχίας Αγίου Πέτρου, αλλά και ολόκληρης της Πελοποννήσου. 

Ο Αναγνώστης Παπάζογλου, συνεργάστηκε με διάφορους κλέφτες, όπως ο Καπετάν Ζαχαριάς, ενώ ταυτόχρονα είχε καλή σχέση και με Τούρκους. Ο Παπάζογλου, έκανε διάφορες δωρεές στον Άγιο Ιωάννη, ενώ άσκησε δύναμη στους Τούρκους, προκειμένου να μην καταστρέψουν την Σχολή Καρυτσιώτη. Ταξίδεψε πολλές φορές στην Κωνσταντινούπολη και το 1818, όπου τον προσέγγισε η Φιλική Εταιρία.

Ο Αναγνώστης Παπάζογλου, πέθανε την ίδια χρονιά (1818). Αδερφός του, ήταν ο επίσης πλούσιος Εμμανουήλ Παπάζογλου. Παιδιά του ήταν η Στάμω, σύζυγος του προύχοντα από τον Άγιο Ιωάννη, Ιωάννη Ματθαίου, την Μάρω, σύζυγο του προεστού Πάνου Σαρηγιάννη (†1825) και την Ελένη, σύζυγο του Λεωνιδιώτη Κωνσταντίνου Χατζηπαναγιώτη. Είχε επίσης και έναν γιο, τον Νικόλαο.

Πηγές
-----

* Νικόλαος Φλούδας - *Θυρεατικά*, τόμος Γ': Άγιος Ιωάννης, μητρόπολις οικισμών Θυρέας, Αθήνα 1983
* Αθανάσιος Θ. Φωτόπουλος: *Οι Κοτζαμπάσηδες της Αρκαδίας*
Ο **Αναγνώστης Μανουσογιαννάκης** (1787-1881) ήταν Έλληνας αγωνιστής, από τις πιο ηρωικές μορφές στην Κρητική επανάσταση του 1821.

Βιογραφικά Στοιχεία
-------------------

Αυτός και ο αδελφός του, Εμμανουήλ, ήταν από τους πρώτους οπλαρχηγούς της Κρήτης. Μετά τις πρώτες ωμότητες των Τούρκων, και όταν συγκροτήθηκε συμβούλιο στα Σφακιά, σήκωσε τα όπλα εναντίον των τυράννων. Αναδείχθηκε από την αρχή αρχηγός των πολεμικότατων συγχωριανών του της Ίμβρου. Πολέμησε κατά των Τούρκων σε πολλές μάχες και τιμήθηκε με τους ανώτατους στρατιωτικούς βαθμούς. Ως χαρακτήρας ήταν συνετός και γλυκός, αν και ορεσίβιος. Γι' αυτό και ήταν δημοφιλής. Σωματικά ήταν ψηλόσωμος, ρωμαλέος και αρρενωπός. Ενέπνεε από την πρώτη στιγμή τον σεβασμό.

Πηγές
-----

* *Μεγάλη Στρατιωτικὴ καὶ Ναυτικὴ Ἐγκυκλοπαιδεία. Tόμος Τέταρτος: Καβάδης–Μωριάς*. Ἀθήναι: Ἔκδοσις Μεγάλης Στρατιωτικῆς καὶ Ναυτικῆς Ἐγκυκλοπαιδείας. 1929, σελ. 455. OCLC 31255024.
**Ζώνες ώρας της Μέσης Ανατολής**:  

|  |  |  |
| --- | --- | --- |
|     | UTC+02:00 | Σταθερή Ώρα Αιγύπτου |
|     | UTC+02:00UTC+03:00 | Ώρα Ανατολικής Ευρώπης /Σταθερή Ώρα Ισραήλ /Σταθερή Ώρα ΠαλαιστίνηςΘερινή Ώρα Ανατολικής Ευρώπης /Θερινή Ώρα Ισραήλ /Θερινή Ώρα Παλαιστίνης |
|     | UTC+03:00 | Σταθερή Ώρα Αραβίας /Σταθερή Ώρα Τουρκίας |
|     | UTC+03:30 | Σταθερή Ώρα Ιράν |
|     | UTC+04:00 | Σταθερή Ώρα Περσικού Κόλπου |

▉▉▉▉ Επίσημη ώρα τηρείται όλο το χρόνο  
▉ Παρατηρείται θερινή ώρα
Η Συρία χρησιμοποιούσε επί δεκαετίες την Ώρα Ανατολικής Ευρώπης (EET, UTC+02:00) για τη Χειμερινή Ώρα Συρίας και τη θερινή ώρα ως Θερινή Ώρα Ανατολικής Ευρώπης (EEST, UTC+03:00). Από τον Οκτώβριο του 2022 κατήργησε την αλλαγή και χρησιμοποιεί μονίμως την πρώην θερινή της ώρα, τη UTC+03:00.

Βάση δεδομένων ζώνης ώρας IANA
------------------------------

Η Βάση δεδομένων ζώνης ώρας IANA περιέχει μία ζώνη για τη Συρία στο αρχείο zone.tab, που ονομάζεται Asia/Damascus.

Εξωτερικοί σύνδεσμοι
--------------------

* Τρέχουσα ώρα στη Συρία
Οι **Α΄ Ελληνικοί αθλητικοί αγώνες στίβου για γυναίκες** διεξήχθησαν στην Αθήνα και συγκεκριμένα στο Καλλιμάρμαρο Στάδιο, στις 5 Δεκεμβρίου του 1926. Ήταν ένας νέος για την εποχή, αθλητικός θεσμός, τον οποίο ακολούθησε η διεξαγωγή, λίγους μήνες μετά, των Πανελληνίων Αγώνων του ίδιου επιπέδου με αθλήτριες από την Αθήνα, τον Πειραιά και τη Θεσσαλονίκη.

Στους αγώνες, οι οποίοι και κινηματογραφήθηκαν από ειδικό συνεργείο, πήραν μέρος, συνολικά 21 αθλήτριες (γυναίκες, νεάνιδες και κορασίδες) συλλόγων της πρωτεύουσας, που συναγωνίσθηκαν στα αθλήματα της δισκοβολίας, του άλματος σε ύψος και σε μήκος και σε δρόμους ταχύτητας (σκυταλοδρομίες και 80 μ.)

Πηγές
-----

* Εφημερίδα «Έθνος», φύλλο της 5/12/1926, σελ. 5, στήλη «Της Ημέρας» - «Οι σημερινοί γυναικείοι αγώνες εις το Στάδιον»
Ο **Αντώνης Αντωνιάδης** είναι Ναύαρχος εν αποστρατεία που διετέλεσε Αρχηγός του Γενικού Επιτελείου Ναυτικού από το 2002 ως το 2005.

Βιογραφικό
----------

Κατάγεται από τη Σκύρο και είναι γόνος παλιάς αρχοντικής οικογένειας του νησιού, η οποία μάλιστα είχε από τον 19ο αιώνα (1860) και ιδιωτικό νησί, την Σκυροπούλα, η οποία τελικά πουλήθηκε το 2001 για περίπου 6,1 εκατομμύρια ευρώ λόγω αδυναμίας καταβολής φόρου κληρονομιάς. Ο πατέρας του Ξενοφών Αντωνιάδης ήταν Αντιναύαρχος.

Εισήλθε στην Σχολή Ναυτικών Δοκίμων το 1963 και αποφοίτησε το 1967 οπότε και ονομάσθηκε Μάχιμος Σημαιοφόρος. Προήχθη σε Ανθυποπλοίαρχο (1970), Υποπλοίαρχο (1974), Πλωτάρχη (1979), Αντιπλοίαρχο (1984), Πλοίαρχο (1991), Αρχιπλοίαρχο (1995), Υποναύραχο (1998), Αντιναύαρχο (2000) και Ναύαρχο (2005). Στις αρχές της δεκαετίας του '80 ήταν υπασπιστής του Αντώνη Δροσογιάννη.

Έχει τιμηθεί με: Τον Ανώτερο Ταξιάρχη του Τάγματος του Φοίνικα Τον Ταξιάρχη του Τάγματος της Τιμής Το Μετάλλιο Στρατιωτικής Αξίας Α' Τάξεως καθώς επίσης και με τις Διαμνημονεύσεις: Αξίας και Τιμής Ηγεσίας Μεγάλης Μονάδος Β' Τάξεως Ευδοκίμου Διοικήσεως Α' Τάξεως Υπηρεσιών Αξιωματικού Επιτελούς Β' Τάξεως.

Παραπομπές
----------

1. ↑  Σκυροπούλα Αρχειοθετήθηκε 2005-12-30 στο Wayback Machine. από την ιστοσελίδα servitoros.gr
Για άλλες χρήσεις, δείτε: Αντώνης Αντωνίου.

Ο **Αντώνης Αντωνίου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΔΗΚΟ την περίοδο 2006-2016.

Βιογραφικά στοιχεία
-------------------

Ο Αντώνης Αντωνίου γεννήθηκε στο Στρουμπί στις 30 Νοεμβρίου 1959. Ομιλεί, πέρα από την ελληνική, την αγγλική και την ουγγρική γλώσσα. Σπούδασε αρχιτεκτονική στο Πανεπιστήμιο Τεχνολογίας και Οικονομικών της Βουδαπέστης. Συνέχισε με μεταπτυχιακές σπουδές στην αρχιτεκτονική στο ίδιο πανεπιστήμιο. Εργάζεται ως αρχιτέκτονας.

Είναι νυμφευμένος με τη Χρύσω Ορφανίδου και έχει ένα υιό και μία κόρη.

Πολιτική διαδρομή
-----------------

Την περίοδο 1992-1997 ήταν πρόεδρος της Νεολαίας του Δημοκρατικού Κόμματος (ΝΕΔΗΚ) Πάφου. Από το 1994 έως το 1997 ήταν μέλος του διοικητικού συμβουλίου του Κυπριακού Οργανισμού Αναπτύξεως Γης.

Στις Δημοτικές εκλογές του 1996 εκλέχθηκε δημοτικός σύμβουλος στον Δήμο Πάφου με το ΔΗΚΟ, θέση στην οποία επανεκλέχθηκε στις Δημοτικές εκλογές του 2001.

Διετέλεσε πρόεδρος της Επαρχιακής Επιτροπής του ΔΗΚΟ Πάφου και μέλος της Κεντρικής Επιτροπής του ΔΗΚΟ.

Εκλέχτηκε για πρώτη φορά βουλευτής στις βουλευτικές εκλογές του 2006 στην Εκλογική Περιφέρεια Πάφου με το ΔΗΚΟ για την Θ΄ Κοινοβουλευτική Περίοδο. Επανεκλέγηκε στις βουλευτικές εκλογές του 2011 για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε πρόεδρος και αναπληρωτής πρόεδρος της Κοινοβουλευτικής Επιτροπής Συγκοινωνιών και Έργων και μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Νομικών, της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων και και της Ad Hoc Κοινοβουλευτικής Επιτροπής για τις Κυπριακές Αερογραμμές.

Παραπομπές
----------

1. 1 2 3 4 5 6 7 8 9 10 11 12  «Αντωνίου Αντώνης». *www.parliament.cy*. Αρχειοθετήθηκε από το πρωτότυπο στις 9 Ιουλίου 2019. Ανακτήθηκε στις 9 Ιουλίου 2019.
2. ↑  «Εκλογές 21ης Μαΐου 2006». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.
3. ↑  «Εκλογές 22ας Μαΐου 2011». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 30 Ιουνίου 2019.
4. ↑  Ευριπίδου, Νατάσα (23 Μαΐου 2016). «Αυτοί είναι οι 56 εκλεκτοί της Βουλής». *www.sigmalive.com*. Αρχειοθετήθηκε από το πρωτότυπο στις 9 Ιουλίου 2019. Ανακτήθηκε στις 9 Ιουλίου 2019.
5. ↑  «Εκτός Βουλής πολλά δυνατά χαρτιά των μεγάλων κομμάτων». *www.sigmalive.com*. 23 Μαΐου 2016. Αρχειοθετήθηκε από το πρωτότυπο στις 9 Ιουλίου 2019. Ανακτήθηκε στις 9 Ιουλίου 2019.
6. ↑  «Ανανεωμένη κατά 50% η βουλή». 23 Μαΐου 2016. Αρχειοθετήθηκε από το πρωτότυπο στις 9 Ιουλίου 2019. Ανακτήθηκε στις 9 Ιουλίου 2019.

Πηγές
-----

* «Αντωνίου Αντώνης». *www.parliament.cy*. Αρχειοθετήθηκε από το πρωτότυπο στις 9 Ιουλίου 2019. Ανακτήθηκε στις 9 Ιουλίου 2019.
Ο **Α' Συριακός πόλεμος** *(274-271 π.Χ.)* ήταν η πρώτη σύγκρουση μεταξύ των ελληνιστικών δυναστείων των Πτολεμαίων και των Σελευκιδών .

Το ζήτημα της Κοίλης Συρίας
---------------------------

Αιτία του πολέμου αποτέλεσε το ζήτημα της κατοχής της Κοίλης Συρίας. Ο Πτολεμαίος Α' ύστερα από τη Μάχη στην Ιψό και τη διάλυση του κράτους του Αντίγονου είχε καταλάβει την περιοχή αυτή. Οι Σελευκίδες ηγεμόνες δεν ήθελαν να αποδεχτούν αυτήν την κατάσταση.

Τα κράτη των Διαδόχων του Μεγάλου Αλεξάνδρου την εποχή της μάχης της Ιψού
Ευκαιρία για επέμβαση έδωσε στον Σελευκίδη ηγεμόνα Αντίοχο Α' η εξέγερση του ηγεμόνα της Κυρηναϊκής και ετεροθαλούς αδελφού του βασιλιά Πτολεμαίου Β', Μάγα. Ο Αντίοχος συμμάχησε με τον Μάγα και του έδωσε ως σύζυγο την κόρη του Απάμη.

Το ξέσπασμα του πολέμου και οι επιχειρήσεις
-------------------------------------------

Ο Αντίοχος συγκέντρωσε στρατό για να εισβάλει στην Κοίλη Συρία, ο οποίος όμως χτυπήθηκε από επιδημία. Την κατάσταση αυτή εκμεταλλεύτηκε ο αντίπαλος του. Ο Πτολεμαίος εισέβαλε στο κράτος του Αντίοχου και κατέλαβε τη Δαμασκό (274/3 π.Χ.).

Ο Αντίοχος επιτέθηκε τελικά και πριν τελειώσει ο χειμώνας κατάφερε να ανακαταλάβει την πόλη. Κάθε όμως σχέδιο για εισβολή ματαιώθηκε καθώς εκτός των άλλων αντιμετώπιζε και τις επιδρομές του στόλου του Πτολεμαίου, από τις βάσεις του στα παράλια της Καρίας. Σε μια επίδειξη δύναμης μάλιστα ο Πτολεμαϊκός στόλος έφτασε έως την Ηράκλεια του Εύξεινου Πόντου με την όποια σύναψε συμμαχία.

Η λήξη του πολέμου και οι συνθήκες
----------------------------------

Ο πόλεμος τέλειωσε το 271/0 π.Χ. Σύμφωνα με τη συνθήκη ειρήνης ο Πτολεμαίος διατηρούσε όλα τα εδάφη του εκτός από την Κυρηναϊκή της οποίας την ανεξαρτησία υποχρεώθηκε να αναγνωρίσει.

Παραπομπές
----------

1. 1 2 3  Ιστορία του Ελληνικού έθνους *Τόμος Δ' Μέγας Αλέξανδρος –Ελληνιστικοί Χρόνοι ΟΙ ΠΟΛΕΜΟΙ ΤΩΝ ΕΛΛΗΝΙΣΤΙΚΩΝ ΒΑΣΙΛΕΙΩΝ Α' Συριακός πόλεμος 274-271π.Χ.σελ.414*
2. 1 2  Ιστορία του Ελληνικού έθνους *Τόμος Δ' Μέγας Αλέξανδρος –Ελληνιστικοί Χρόνοι Η ΠΤΟΛΕΜΑΊ΄ΚΗ ΑΙΓΥΠΤΟΣ.Σχέσεις με την Κυρήνη.σελ.408*
3. ↑  Στρατιωτική Ιστορία *ΝΙΚΟΛΑΟΣ Γ. ΛΑΣΚΑΡΗΣ. Η κατάκτηση της Κοίλης Συρίας από τον Αντίοχο Γ΄ (202-198 π.Χ.).ΟΙ ΣΥΡΙΑΚΟΙ ΠΟΛΕΜΟΙ. σελ 58*
4. ↑  Ιστορία του Ελληνικού έθνους *Τόμος Δ' Μέγας Αλέξανδρος –Ελληνιστικοί Χρόνοι ΟΙ ΠΟΛΕΜΟΙ ΤΩΝ ΕΛΛΗΝΙΣΤΙΚΩΝ ΒΑΣΙΛΕΙΩΝ Α' Συριακός πόλεμος 274-271 π.Χ.σελ.414*

Πηγές
-----

* Ιστορία του Ελληνικού έθνους *Τόμος Δ' Μέγας Αλέξανδρος –Ελληνιστικοί Χρόνοι Εκδοτική Αθηνών*  1979
* Στρατιωτική Ιστορία *ΝΙΚΟΛΑΟΣ Γ. ΛΑΣΚΑΡΗΣ. Η κατάκτηση της Κοίλης Συρίας από τον Αντίοχο Γ΄ (202-198 π.Χ.) Εκδότης Σ. ΠΑΝΕΛΗΣ. Τεύχος 77.* 2003

|  |  |  |  |
| --- | --- | --- | --- |
| 

| π • σ • ε
Μάχες και ναυμαχίες των Συριακών Πολέμων |
| --- |
|  |
| 
* Κως
* Άνδρος
* Ραφία
* Πάνειον
* Αντιόχεια
 |

 |
Ό Ίντε στο Κορνελίμουνστερ
Ο **Ίντε** (γαλλικά *Inde*) είναι μικρός ποταμός του Βελγίου καθώς και του βόρειου τμήματος της Ρηνανίας-Βεστφαλίας της Γερμανίας. Έχει συνολικό μήκος 54 χιλιόμετρα.

Γεωγραφία
---------

Ο Ίντε είναι αριστερός παραπόταμος του ποταμού Ρόερ, που διαρρέει τμήμα του ανατολικού Βελγίου και τη Βόρεια Ρηνανία-Βεστφαλία της Γερμανίας.

Οι πηγές του βρίσκονται κοντά στο δήμο Ρέρεν, στο ανατολικό Βέλγιο. Ο Ίντε διαρρέει την κοινότητα Άαχεν-Κορνελίμουνστερ, την πόλη Άσβαϊλερ και τον δήμο Ίντεν. Εκβάλλει στον Ρόερ κοντά στην πόλη Τζούλιχ. Τμήμα του ποταμού εκτράπηκε επειδή άνοιξε ορυχείο λιγνίτη στην περιοχή Ίντεν-Λάμερσντορφ το 2003.

Παραπόταμοι του Ίντε είναι τα ρέματα Όμερμπαχ, Όττερμπαχ, Σάουμπαχ, Βίχτμπαχ και Βέχεμπαχ.

Ιστορία
-------

Η ονομασία του ποταμού προέρχεται από το κέλτικο *Ίντα* (*Inda*). Υπάρχει και ποταμός με το όνομα Ίντε στη Γαλλία, ο oποίος έχει μήκος 55 χιλιόμετρα και το αρχικό του όνομα ήταν *Ιντέλλα* (*Intella*).

Ο ποταμός απέκτησε ιστορική σημασία όταν ο αυτοκράτορας Λουδοβίκος ο Ευσεβής ίδρυσε τη μονή Κορνελίμουνστερ σε σημείο της διαδρομής του το 815 μ.Χ..

Παραπομπές
----------

1. ↑  www.lanuv.nrw.de/fileadmin/lanuv/wasser/pdf/Gewaesserverzeichnis%20GSK3C.xls. Ανακτήθηκε στις 17  Ιουλίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Inde (River) στο Wikimedia Commons

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γερμανία
 |

 |
Οι περιφέρειες του Βασιλείου των Σέρβων, Κροατών και Σλοβένων
Η **περιφέρεια Ράσκα** (*σερβικά : Рашка област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Τσάτσακ. 

Με την διοικητική διαίρεση του 1929 καταργείται και το μεγαλύτερο μέρος της περιφέρειας προσαρτήθηκε στην Μπανόβινα Ζέτα. Καταλάμβανε την ιστορική περιοχή της Ράσκα που σήμερα ανήκει σε Σερβία και Μαυροβούνιο.

Παραπομπές
----------

1. 1 2 3  «PDF Raška oblast u jugoslovenskoj državi - Архив Југославије». Αρχειοθετήθηκε από το πρωτότυπο στις 31 Δεκεμβρίου 2014. Ανακτήθηκε στις 28 Φεβρουαρίου 2014.
**Έριθ** είναι μια περιοχή στο νοτιοανατολικό Λονδίνο. Βρίσκεται βορειοανατολικά του Μπέξλιχιθ και βορειοδυτικά του Ντάρτοφορντ. Το κέντρο της πόλης έχει υποβληθεί σε μια σειρά από ενέργειες εκσυγχρονισμού και σε αύξηση των κατοικιών από το 1961. Ο σιδηροδρομικός σταθμός που έχει το ενώνει με το κεντρικό Λονδίνο και το Κεντ.

Αθλητισμός
----------

### Έριθ αντ Μπέλβεντερ ΦΚ

Η περιοχή διαθέτει ποδοσφαιρική ομάδα, την Έριθ αντ Μπέλβεντερ ΦΚ. Η ομάδα ιδρύθηκε το 1922. Έδρα της ομάδας είναι το Park View Road, στο Welling χωρητικότητας 5000 θεατών. Συμμετέχει στην Ίσθμιαν Λιγκ.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έριθ** |

* erithtown.net - an introduction and guide to Erith, with comprehensive directory
* Bexley Local Studies Note 11 - Erith[*νεκρός σύνδεσμος*] - gives a good outline history of the area
* North West Kent Family History Society - Erith Parish Page
Ο **Άλαν Πέρσι** (1480 - 1560) Άγγλος κληρικός και Ακαδημαϊκός ήταν τρίτος γιος του Χένρι Πέρσι, 4ου κόμη του Νορθάμπερλαντ και της Ματθίλδης Ερμπέρ (1448 - 1495) κόρης του Γουίλιαμ Ερμπέρ, 1ου κόμη του Πέμπροκ (1423 - 1469). Ο Άλαν Πέρσι ήταν Δάσκαλος στο Κολέγιο Σαιν Τζων του Κέιμπριτζ κσι αργότερα δάσκαλος στο Κολέγιο Τρίνιτι του Αρουντέκ που παραδόθηκε στον Ερρίκο Η΄ (1545). Δεν είναι γνωστή η εκπαίδευση του σε Πανεπιστήμιο, έγινε βικάριος του Γκίγκλεσγουικ στην Γιορκσάιρ (1508 - 1517). Δέχτηκε την πρυτανεία της Αγίας Άννας στο Λονδίνο (6 Μαίου 1515) και την κράτησε μέχρι το 1518. Τον νέο Κολέγιο του Σαιν Τζων στο Κέιμπριτζ τον διάλεξε στις 29 Ιουλίου 1516 σαν δεύτερο Δάσκαλο λόγω συνδέσεων με τον Οίκο του Λάνκαστερ αλλά παραιτήθηκε στις 1 Νοεμβρίου 1518. Το Κολέγιο του παραχώρησε μια μικρή σύνταξη και δικαιώματα κατοικίας, ο Ερρίκος Η΄ του έδωσε στις 2 Απριλίου 1520 ένα σπίτι με κήπο στο Στέπνει του Μίντλεσεξ και παραιτήθηκε από όλα τα δικαιώματα του στο Κολέγιο την επόμενη χρονιά.

Ο Άλαν Πέρσι ακολούθησε εκκλησιαστική σταδιοδρομία, έγινε στις 25 Οκτωβρίου 1521 πρύτανης του Σαιν Μαρί Χιλλ στο Λονδίνο και κράτησε την θέση ισόβια, ο Τόμας Μπολέιν υποκόμης του Μούλμπαρτον (1477 - 1539) τον διατήρησε στην πρυτανεία του Μούλμπαρτον στο Νόρφολκ (1526). Διαδέχτηκε την περίοδο 1535 - 1539 τον μουσικό Εδουάρδο Χιγκόνς στην θέση του Μάστερ της Κολεγιακής εκκλησίας του Αρουντέλ. Το Κολέγιο διασώθηκε στην Διάλυση των Μοναστηριών, από τις αρχές της δεκαετίας του 1450 δέχτηκε περιουσία από την *μονή του Χέιλινγκ* και από την διαλυμένη *μονή του Σαιν Τζων*. Η διάλυση του Κολεγίου αποφασίστηκε στην αυλή από τον Ερρίκο λόρδο του Μαλτράβερς, ο Άλαν μαζί με τους δυο υπότροφους, στις 12 Δεκεμβρίου 1545 το παρέδωσαν στον βασιλιά.
Ο Τόμας Χάουαρντ, 4ος δούκας του Νόρφολκ του έδωσε την πρυτανεία του Ίρσαμ στο Νόρφολκ, έγινε επίσης πρύτανης στο Στάνλει Ρέτζις του Γκλόστερσαιρ. Ο Χένρι Πέρσι πέθανε τον Μάιο του 1560 και τάφηκε στο παλιό παρεκκλήσι του Κολεγίου του Σαιν Τζων, ένα μνημείο από μάρμαρο και αλάβαστρο ανηγέρθη στην μνήμη του.

Παραπομπές
----------

1. 1 2  10009553. Ανακτήθηκε στις 9  Οκτωβρίου 2017.
2. ↑  p66340.htm#i663400.
3. 1 2  Darryl Roger Lundy: (Αγγλικά) *The Peerage*.
4. ↑  Page, William, ed. (1973), "Collegiate churches: Arundel"
5. ↑
6. ↑  Page, William, ed. (1973), "Collegiate churches: Arundel"
7. ↑

Πηγές
-----

* Page, William, ed. (1973), "Collegiate churches: Arundel"
* "Percy, Alan". Dictionary of National Biography. London: Smith, Elder & Co. 1885–1900.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/32064

 |

 |
Η **Έβα Λόβια**, γεννήθηκε στις 29 Μαϊου 1989 στο Λος Άντζελες της Καλιφόρνια και είναι Αμερικανίδα ηθοποιός πορνογραφικών ταινιών.
Η Έβα Λόβια γεννήθηκε ως Κάντις Κλαρκ στο Λος Άντζελες της Καλιφόρνια ενώ είναι Ιαπωνικής και Αμερικανικής καταγωγής. Πριν από την ενασχόληση της με την βιομηχανία του πορνό, η Έβα Λόβια εργάστηκε ως μοντέλο γυμνών φωτογραφήσεων. Όπως η ίδια έχει δηλώσει, η μητέρα της είναι εκείνη όπου την υποστήριξε να ασχοληθεί με τις γυμνές φωτογραφίσεις, μιας και η ίδια είχε παλαιότερα εργαστεί ως μοντέλο γυμνών φωτογραφήσεων για το Playboy. Ξεκίνησε την καριέρα της στη βιομηχανία του πορνό, το 2014 και από τότε έχει συνεργαστεί με διάφορες εταιρίες και ιστοσελίδες πορνό όπως τις Brazzers, Digital Playground, Vixen, Tushy, Reality Kings και BangBros. Επίσης, έχει ιδρύσει την Eva Enterprise, ένα ίδρυμα που δημιούργησε η ίδια η Έβα Λόβια για να συμβουλεύει της γυναίκες που θέλουν να ξεκινήσουν την σταδιοδρομία τους στη βιομηχανία του πορνό. Εκτός αυτού, είναι επίσης ιδιοκτήτρια του δικού της εστιατορίου.

Εξωτερικοί σύνδεσμοι
--------------------

* Έβα Λόβια στην IMDb

Παραπομπές
----------

1. ↑  «Babesdirectory» eva-lovia.
2. ↑  «Babesdirectory». *Babesdirectory*.